Rikunarita-ORG/Wikinium huggingface dataset:
# Londra

Lu palazzu cumunali di Londra
*St. Stephen's Tower* a Londra
**Londra** (nglìsi *London*) è la capitali di lu Regnu Unitu.

È nna metropoli globali, una di li cchiù rànni cità di lu munnu, nnà cità ca havi granni nfluenzi nni fattu di cultura, cumunicazzioni, pulitica, ecunumia e arti. ccu 7 miliuna e mezzu di abbitanti, ditti *lundinisi* cà appartinninu a pirsunalità diversi, ca si parlanu cchiù di 300 lingue. A Londra ci su assai musei, teatri e sali di cuncertu.

Londra è sedi dâ Bursa, ô centru di l'attività ecunòmichi dâ **City**, lu quarteri ntirnazziunali di l'affari.

## Giugrafia

La cità si trova a lu sud di la Gran Britagna, su la riva di lu hiumi Tamiggi, ca è lungu e navigabbili. Lu climi è miti, ccu l'estati ca nun su assai cavudi e l'invirni tipidi, rispettu a la latitudini. Li nevicati e i chioggi su assai frequenti, sia nn'estati ca nn'invirnu. La timpiratura cchiù calla registrata a Londra è di 39 gradi.

## Amministrazioni

Londra havi cchiù di 32 distretti. La **Greater London Authority** (GLA) è lu curpu amministrativu, respunsabili di la pulitica e di li serviza cittadini, cumu a pulizia, li vigili di lu fucu e li trasporti. La GLA è formata da lu sinnacu e da lu cunsigliu cittadinu. Lu sinnacu attuali è **Boris Johnson**, elettu ndi lu 2008.

## Munumenta parchi e quarteri

* Chinatown
* Covent Garden
* Downing Street
* Leicester Square
* London Eye
* Madame Tussaud's
* National Gallery
* Piccadilly Circus
* South Bank
* The London Dungeon
* Tower Bridge
* Tower of London
* Trafalgar Square
# Lìnia di canciamentu di data

La lìnia di canciamentu di data.
La **lìnia di canciamentu di data** è na dimarcazzioni giografica chi junci lu polu Nord cô polu Sud e attraversa l'Oceanu Pacificu passannu pi lu strittu di Bering e sparti l'arcipèlachi di l'Oceania tra chiddi chi hannu a cuntari l'uri juncennu 12, 13 o 14 uri rispettu all'orariu di Greenwich e chiddi ca hannu a livari 10, 11 o 12 uri rispettu all'orariu di Greenwich. Li primi s'attrovanu a uccidenti dâ linia, comu pi esempiu l'Australia, la Nova Zilanna o l'Ìsuli Kiribbati; li secunni s'attrovanu a urienti dâ lìnia, comu pi esempiu l'ìsula di Pasqua o li Hawaii.

Idiarmenti, siccomu Greenwich sinna la longitùdini 0, la linia avissi a currispunniri â longitùdini di 180 gradi. La linia s'alluntana di sta lungitudini pi pirmettiri ca tirritoria rilativementi vicini ca apparteninu â stissa nazzioni usanu lu stissu orariu o n'orariu vicinu (cu na diffirenza di n'ura o dui) ca currispunni â stissa data dû calindariu. E' lu casu pi esempiu di l'Isuli Kiribati: Nunustanti certi ìsuli (l' *ìsuli dâ Linia*) s'attrovanu a quarchi migghiaru di kilòmitri dâ capitali di l'isuli Gilbert, e a na lungitudini di circa 160 gradi a ovest di Greenwich, st'ìsuli hannu nu fusu orariu ca currispunni a chiddu dâ capitali cu du' uri superchiu, cioé a chiddu di Greenwich cu 14 uri superchiu.
# Cìrculu pulari àrticu

Lu circulu pulari articu.
Lu **cìrculu pulari àrticu** è lu parallelu ca si situa a 66°33'39" di latitùdini nord. N tiurìa è la linia chhiu miridiunali di l'emisferu nord d'unni è pussìbbili vìdiri lu suli di menzannotti.

Attraversa lu nord dâ Svezzia, dâ Finlandia, dâ Norveggia, dâ Russia, di l'Alaska, dû Canada. Passa pi la Groenlandia e pi n'isuledda a nord di l'Islanda.
# Asia

Na carta ginirali di l'Asia.
L' **Asia** è lu cuntinenti cchiù granni dû munnu. Cumprenni la parti sittintrionali dâ Russia a uccidenti di l'Urali nzemu cu l'àutri paisi di l'Asia cintrali; li stati di l'Asia livanti (p'asempiu: la Cina e la Mongolia); li stati dû mediu urienti; li stati dû suttacuntinenti innianu e di l'Asia dû sud-est. L'arcipelaghi giappunisi, filippinu e indunisianu sunnu puru cunziddirati cumu na parti di l'Asia.
# Strittu di Bering

Lu strittu di Bering
Lu **strittu di Bering**, chi pigghia lu nomu di lu primu navigaturi chi lu scuprìu, lu danisi Vitus Bering, è lu vrazzu di mari, làricu di quarchi dicina di chilòmitri chi sipara l'Alaska (cuntinenti miricanu) e la Ciucotka (Russia asiatica). Ô nord dû strittu s'attrova l'Ocèanu Articu e ô sud dû strittu l'Ocèanu Pacificu. Ntô menzu ci sunnu puru dù ìsuli, li Isuli Diomidèi chi dìstanu na dicina di chilòmitri, una chi apparteni ê Stati Uniti e l'àutra â Russia.
# Mari Bàlticu

Lu mari Bàlticu.
Lu **Mari Bàlticu** si trova nta l'Europa sittintriunali, e jè dilimitatu dâ pinìsula scandìnava (Svezzia), la Finlandia, la Lituania, la Lettonia, l'Estonia, li tirritori russi di San Pietruburgu e Kaliningrad, la Pulonia, la Girmania nord orientali e la Danimarca.